Tværsum

Tværsummen eller Reduceret tværsum benyttes til at hurtigt at verificere/sikre at det korrekte koordinat er fundet.

Tværsummen af et tal er summen af hvert enkelt ciffer i tallet. Eksempelvis er tværsummen af 246 lig 2+4+6=12.

Den reducerede tværsum er en proces hvor man bliver ved med at beregne en ny tværsum af tværsummen indtil man er nede på ét ciffer. Den reducerede tværsum af 246 er 3. Det regner man ud sådan her: 2+4+6 = 12, og 1+2 = 3.

Der er kun ét tal som har tværsum 0 (nul), og det er tallet 0 (nul).

Reduceret tværsum i regneark
Den reducerede tværsum er det samme som resten ved division med 9, idet resten 0 dog svarer til reduceret tværsum 9 (bortset fra når tallet selv er 0).

Dette kan udtrykkes som en matematisk formel som man kan indtaste i et regneark for at beregne den reducerede tværsum af et tal. Hvis man indtaster det tal man vil have beregnet i celle A1 og følgende formel i celle A2, vil man få beregnet den reducerede tværsum: =HVIS(A1=0;0;1+REST(HVIS(A1>0;A1;-A1)-1;9)) eller hvis man bruger et regneark på engelsk: =IF(A1=0;0;1+MOD(IF(A1>0;A1;-A1)-1;9))

(Formlerne er afprøvet i MS Excel)

Se også

 * Tværsum i Wikipedia
 * Tværsum i geocaching.dk Forum